Salarii uriașe pentru românii din Spania. Sunt căutați de multe firme
- Emma Cristescu
- 12 mai 2024, 21:02
În Spania, vorbitorii de limba română se numără printre cei mai valoroși și bine plătiți angajați, potrivit unui nou studiu. Cercetarea s-a bazat pe analiza a 500.000 de locuri de muncă vacante din Spania, urmărind limbile străine care au cea mai mare cerere, fiind plătite, de asemenea, cel mai bine de angajatorii din această țară.
Vorbitorii de limba română, căutați în Spania
Cei care cunosc limba română câștigă un salariu mediu anual de 82.865 de euro. Pe locul al doilea se află portugheza, cu un salariu mediu de 68.120 de euro, fiind urmată de limba arabă, cu un câștig mediu anual de 67.357 de euro.
Următoarea pe listă este limba greacă, cu un salariu mediu anual de 58.333 de euro, apoi limba franceză, cu 54.725 de euro. Engleza nu se poziționează pe primele locuri. Vorbitorii acestei limbi câștigă, în medie, 49.000 de euro. Cu toate astea , engleza rămâne o limbă utilă și în această țară, fiind cerută mai ales de companiile străine care activează în această țară.
Care este explicația
Interesul angajatorilor pentru vorbitorii de limba română poate fi explicat prin numărul mare de români care trăiesc în Spania. Vorbitorii de limbă română lucrează mai ales în sistemul judiciar și în poliție, unde este nevoie de oameni care să traducă mai ales conversațiile interceptate de la infractori. În această țară sunt mulți români care fură sau se ocupă cu ilegalități.
Pe lângă română, engleză, germană și arabă, poliția caută și vorbitori de chineză, japoneză, rusă, italiană sau poloneză, potrivit stiridiaspora.ro.
Orașele din Spania cu cele mai mari salarii
Primele cinci locuri de muncă indicate de românii din Spania sunt Alicante, Barcelona, Insulele Canare, Madrid și Valencia. Marile orașe oferă şi salarii mai mari. Pe comunități autonome, cele cu cea mai mare concentrare de salarii mari au fost Țara Bascilor (46% dintre salariații cu câștiguri de cel puțin 2.342,2 euro pe lună), Madrid (38,6%) și Navarra (37,6%).
La celălalt pol se află comunitățile Extremadura (14,6%), Murcia (22,9%) și Andalucia (23,3%). În aceste regiuni proporția angajaților cu salarii de peste 2.342,2 euro pe lună este semnificativ mai mică.